નવી દિલ્હી, 13 ઑગસ્ટઃ અંદાજે 3500 કરોડ રૂપિયાના વીવીઆઇપી હેલીકોપ્ટર અગસ્તા ખરીદીમાં દલાલી લેવાના આરોપો બાદ નિયંત્રક અને મહાલેખા પરિક્ષક એટલે કે કેગે આ સોદામા અનેક નવા ખુલાસા કર્યા છે. સંસદમાં મંગળવારે રજૂ કરાયેલા કેગ રીપોર્ટમાં રક્ષા મંત્રાલયને આ સોદા મામલે અનેક ગેરરીતિઓને લેઇને શંકાના ઘેરામા લાવી દીધું છે. સાથે જ રક્ષા ખરીદ નીતિના અનેક પ્રાવધાનોથી ભટકવા માટે મંત્રાલયની ટીકા કરવામાં આવી છે.